סוזנה פפיאן

סוזנה פפיאן (נולדה ב-2 במרץ 1992) היא שחקנית ישראלית.

קורות חיים
פפיאן נולדה ביפו, להורים מוזיקאים שעלו לישראל מארמניה הסובייטית ומרוסיה הסובייטית לאחר התפרקות ברית המועצות לשעבר ב-1991. אמה היא קרינה זכריאן, פסנתרנית ילידת מוסקבה; ואביה הוא ואג פפיאן, המנהל המוזיקלי של תזמורת האופרה הקאמרית באשדוד. היא גדלה בבת ים, והתחנכה בגן ילדים דובר רוסית. בגיל 6 הוריה נפרדו והיא עברה עם אמה ואחיה לירוואן, עיר הבירה של ארמניה, בעוד אביה נשאר בישראל.

בנעוריה בארמניה, הקשר שלה עם אביה נותק, ועל כך סיפרה: . כשנה לאחר מכן, הוריהם התגרשו. פפיאן סיפרה כי בגיל 16 גילתה ששתי סבותיה הן ממוצא יהודי, בעוד ששני סביה הם ארמנים-נוצרים. בארמניה הדת הולכת על פי האב – וכך יצא ששני הוריה גדלו והתחנכו כארמנים-נוצרים, ואף התחתנו בכנסייה. ב-2008 בגיל 16 עלתה בחזרה עם אמה לישראל – לאחר שאחיה בן ה-18 החליט לעלות בחזרה לאביו וגם כדי להתגייס. אחיה הגדול נהרג בהיתקלות עם מחבלים על הגדר שברצועת עזה באפריל 2008, בגיל 20, חודשים בודדים מתחילת שירותו. בעקבות כך הן נשארו בישראל. היא לא התגייסה לצה"ל, עקב התנגדותה של אמה.

בגיל 18 החלה ללמוד במכינה כדי להתקבל ללימודי משחק בסטודיו למשחק ניסן נתיב שבתל אביב-יפו, בין השנים 2011–2014.

 קריירה 
ב"נתן החכם", מחזה מאת גוטהולד אפרים לסינג שמתרחש בשנת 1178 בירושלים שתחת שלטון צלאח א־דין, היא גילמה את רחל, יהודייה, בתו של נתן החכם. היא מתאהבת בצלבן ומנהלת מערכת יחסי אהבה אסורה, שלפיכך עוררו סערה והתנגדות רבה. המחזה מוקיע את צרות האופקים הדתית, ומעודד את עקרונות הסובלנות והאהבה בין הדתות השונות בארץ ישראל. במאית ההצגה היא נועה וגנר. במהלך קריאת המחזה הבינה פפיאן שלדמותה יש משבר זהות כמו לה בחייה שלה, ובשל כך הרקע שלה בדת הנוצרית סייע לה גם בחזרות לקראת ההצגה. פפיאן סיפרה שבזכות הרקע שלה היא אף לימדה את עמיתיה השחקנים על אופן ההצטלבות המשתנה בין זרם לזרם – לפי זרמי הנצרות הקיימים.

נכון לשנת 2025, סוזנה פפיאן מגלמת את איב הרינגטון בהפקת תיאטרון בית ליסין של המחזה "הכל אודות איב". ההצגה, שעלתה לראשונה במאי 2025, היא עיבוד בימתי לסרט הקלאסי שזכה בשישה פרסי אוסקר. פפיאן זכתה לשבחים על הופעתה, כאשר מבקרים תיאטרליים תיארו אותה כ”תגלית תיאטרלית מעולה” וכשחקנית שמצליחה להציג את המורכבות של הדמות — מהתמימות הראשונית ועד לחשיפת שאיפותיה האמיתיות של איב. באותה השנה השתתפה בעונה השלישית של הסדרה "האחיין שלי בנץ" בתפקיד גילי (פולי). עוד באותה שנה פפיאן השתתפה בתוכנית הטלוויזיה "איננה", בה גילמה את דנה, חוקרת משטרה.

 חיים אישיים 
נשואה לסשה בולצה, כלכלן ומהנדס רשת לשעבר, וסטודנט לפסיכותרפיה הוליסטית גופנית. השניים מתגוררים בתל אביב.

 פילמוגרפיה 
+שנהפרויקטתפקידהערות2012סרק סרקסבטהסרט קולנוע בבימוי של חיים בוזגלו2016מעבר להרים ולגבעותחוקרת שב"כסרט קולנוע בבימוי של ערן קולירין2017לב שקט מאודאם חרדהסרט דרמה בבימויו של איתן ענרכיפת ברזלתמר, חיילת סמב"ציתהסדרה שודרה בערוץ 2 ומאוחר יותר בקשת 122020בלקספייסנטלי שטייןעונה ראשונה, הסדרה שודרה ברשת 13 והעונה הראשונה נמכרה לנטפליקסרוןאלהסדרת טלוויזיה מבית yes2023סובייצקהענת (אניה) גולדנברגתפקיד מרכזי; סדרה דוברת-רוסית ועברית ששודרה בכאן 11גן קופיםמרגו מאיתפקיד ראשי;
על תפקידה בסרט זה הייתה מועמדת לפרס אופיר לשחקנית הראשית הטובה ביותרפסק זמןסרט קצר;
הסרט מועמד לפרס אופיר לסרט העלילתי הקצר הטוב ביותר2024הצביפרומה ציפיסתפקיד מרכזי, הסדרה שודרה בכאן 11
 מועמדות לפרס האקדמיה הישראלית לטלוויזיה לשחקנית ראשית בסדרת דרמה (2024)האיש שרצה לדעת הכלדיאנה גולדיןהסדרה שודרה בכאן 11 ומהווה סדרת המשך ל"תיק נעדר"2025האחיין שלי בנץגילי רותפוףתפקיד ראשי; עונה שלישית שמשודרת בכאן חינוכיתאיננהדנה

 תיאטרון ובמה 
פפיאן משתתפת באנסמבל ציפורלה, וכן גם השתתפה בצוותי השחקנים של תיאטראות רבים בישראל:
 תיאטרון החאן – תעלולי סקפן, נפוליון חי או מת!, טייבלה והשד, נתן החכם, הסבתות והצגות נוספות
 תיאטרון הקאמרי – מלון רנדוו בבימויו של אודי בן-משה, הממונה על משאבי אנוש בבימויו של אלי ביז'אווי
 תיאטרון הבית – אני דניאיל חארמס על פי סיפוריו הקצרים של דניאיל חארמס, כל דבר חיי צריך
 תיאטרון המדיטק – לא דובים ולא יער
 פסטיבל עכו – אמסטרדם בלוג; ההצגה זכתה בפרס השחקנית הטובה ביותר ובפרס עיצוב התאורה לשנת 2014
 פסטיבל חיפה להצגות ילדים – אגדת הילדה והעורבים, על-פי המעשייה "שבעת העורבים" של האחים גרים

 כפרזנטורית 
פפיאן שימשה כפרזנטורית של חברת "מנורה מבטחים" החל משנת 2024.

קישורים חיצוניים

סוזנה פפיאן באתר תיאטרון החאן


הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:אישים ממוצא ארמני
קטגוריה:שחקניות ארמניות
קטגוריה:יהודים ארמנים
קטגוריה:נוצריות מזרח תיכוניות
קטגוריה:אישים ממוצא יהודי-רוסי
קטגוריה:ישראליות שנולדו ב-1992
קטגוריה:ישראלים שנולדו ב-1992